钦定古今图书集成/明伦汇编/闺媛典/第200卷 > 金之崟妻吴氏
## 钦定古今图书集成/明伦汇编/闺媛典/第200卷 > 金之崟妻吴氏

按《苏州府志》：“吴氏，长洲人。刑科都给事中之佳孙女，
兵科给事中。适胞姊。年十六，适万历丁酉举人长芦
运使金维基长子之崟。时崟已得羸疾，父初任溧阳
教谕，念子病，不欲远离，命随之任。吴勤奉汤药，衣不
解带者八阅月。崟亡，吴誓不独生。翁姑慰谕曰：‘汝为
冢妇，宗祧所系，宜为夫立后。且学舍片地，岂可久停
槥榇叔尚稚，谁携汝夫骨还乡？乃切切欲死，顾不虑
此哉’？”吴号泣受命，扶榇归里，兢兢以持家守门户为
念。翁历官留都水部，出守永州，转运青齐。吴敬承家
法，动必以礼，事姑及祖姑，备极孝养。姑疾，侍汤药，寝
食俱废。幼叔之镇，同时病疫。镇生母已早世，吴竭力
调视。姑殁哀毁，几至灭性。时翁方在任所，吴拮据支
持，心力俱殚，内外咸称节孝。久之，得从子某为嗣，教
育成立，苦节四十馀年。弟适暨叔之镇欲请旌表，辄
泣止之。年六十六卒